Diari Oficial de la Generalitat Valenciana


Sumari del DOGV 4477, del 09-04-2003 (2003/4177)

Concurs. Projecte de gestió bàsic de la planta de tractament de residus a Quart de Poblet, en compliment del Pla Zonal de Residus de la Zona VIII, Àrea de Gestió 1.
--------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/4177


Data del document
:   02-04-2003

Organisme emissor
:   Entitat Metropolitana per al Tractament de Residus (EMTRE)

Tipus de document
:   Concurs

Descriptors 

:   * Quart de Poblet
    * contracte de serveis

Concurs. Projecte de gestió bàsic de la planta de tractament de residus a Quart de Poblet, en compliment del Pla Zonal de Residus de la Zona VIII, Àrea de Gestió 1. [2003/M4177]
  
En compliment del que determina l'article 35 de la Llei 10/2000, de 12 de desembre, de Residus de la Comunitat Valenciana, en relació amb l'expedient tramitat per a l'aprovació del projecte de gestió de la planta de tractament de residus a Quart de Poblet, per a l'execució de les previsions del Pla Zonal de Residus de la Zona VIII, Àrea de Gestió 1, la presidenta de l'Entitat Metropolitana per al Tractament de Residus, mitjançant Resolució número 56/2003, de 2 d'abril, ha acordat el següent:
  
Primer
  
Convocar l'acte d'obertura de les pliques que es presenten en el concurs públic per a l'aprovació i adjudicació del projecte de gestió bàsic de planta de tractament de residus a Quart de Poblet, el pròxim dia 17 d'abril de 2003, a les 09.30 hores, a la seu de l'Entitat Metropolitana per al Tractament de Residus, situada a la plaça de l'Ajuntament número 9, segon, 46510 València.
  
Segon
  
L'obertura de pliques la realitzarà la mesa de contractació, que estarà constituïda pels membres següents:
  
Presidenta: la de l'Entitat Metropolitana per al Tractament de Residus.
  
Vocals:
  
- El secretari de l'entitat.
  
- L'interventor de l'entitat.
  
- Tres membres de l'Assemblea de l'entitat, designats per la presidenta.
  
Secretari: un funcionari de l'entitat.
  
La mesa podrà estar assistida i sol·licitar tots els informes tècnics que considere necessaris i es relacionen amb l'objecte del contracte.
  
Tercer
  
Realitzada l'obertura de les pliques, se sotmetran a informació pública els projectes de gestió presentats, durant el termini d'un mes, durant el qual els interessats podran presentar les al·legacions que estimen oportunes.
  
El termini d'un mes començarà a computar-se el dia 18 d'abril de 2003 i conclourà el dia 19 de maig de 2003 (inclusivament).
  
Lloc de la informació pública: Secretaria de l'Entitat Metropolitana per al Tractament de Residus, plaça de l'Ajuntament, 9, segon, de València.
  
Horari: de 09.00 a 14.00 hores.
  
Quart
  
Fins el mateix dia 16 d'abril de 2003, els licitadors hauran de presentar els documents que acrediten la seua plena capacitat d'obrar i la seua solvència econòmica, financera i tècnica o professional segons l'establit en els articles 15 a 19 del Reial Decret Legislatiu 2/ 2000, de 16 de juny, pel qual s'aprova el Text Refós de la Llei de Contractes de les Administracions Públiques (TRLCAP), i concordants del Reial Decret 1098/ 2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Així mateix, hauran de presentar declaració de no estar sotmesos a les prohibicions de contractar amb l'administració indicades en l'article 20 del TRLCAP i acreditar estar al corrent en el compliment de les obligacions tributàries i de Seguretat Social en els termes establits en els articles 13 i següents del Reial Decret 1098/ 20263, de 12 d'octubre.
  
Cinqué
  
Transcorregut el termini d'informació pública, l'Assemblea de l'Entitat Metropolitana per al Tractament de Residus haurà de resoldre motivadament sobre l'aprovació del projecte i l'adjudicació de la condició d'agent del servici públic en l'àmbit del projecte de gestió al·ludit, en els termes de l'article 37 de la Llei de Residus de la Comunitat Valenciana.
  
Cosa que es publica perquè en prengueu coneixement.